**Կիրկոր Կիրկորով** (բուլղ.՝ Киркор Михайлов Киркоров, մարտի 4, 1968(1968-03-04), Վառնա, Բուլղարիա), հայկական ծագումով բուլղարացի բռնցքամարտիկ, աշխարհի և Եվրոպայի սիրողական առաջնությունների չեմպիոն։

Մարզական կարիերա
----------------

Մարզական առաջին խոշոր հաջողությունը ձեռք է բերել 1986 թվականին՝ Դանիայի մայրաքաղաք Կոպենհագենում անցկացված Եվրոպայի պատանեկան առաջնությունում մինչև 54 կիլոգրամ քաշային կարգում նվաճելով փոխչեմպիոնի տիտղոսը։ Ընդ որում՝ վճռորոշ՝ եզրափակիչ մենամարտում պարտվել է Գերմանական Դեմոկրատական Հանրապետության ներկայացուցիչ Դիեգո Դրումին։

Դրանից երեք տարի անց՝ 1989 թվականին, Աթենքում կայացած Եվրոպայի մեծահասակների առաջնությունում ոսկե մեդալ է նվաճել՝ եզրափակիչում հաղթելով գերմանացի բռնցքամարտիկ Մարկո Ռուդոլֆոյին։ Այդ նույն տարում Խորհրդային Միության մայրաքաղաք Մոսկվայում անցկացված աշխարհի առաջնությունում արժանացել է արծաթե մեդալի՝ եզրափակիչում զիջելով տանտերերի ներկայացուցիչ Այրաթ Խամատովին։ 1991 թվականին շվեդական Գյոթեբորգ քաղաքում կայացած Եվրոպայի առաջնությունում դեռ քառորդ եզրափակիչում պարտվել է Ֆրանսիայի ներկայացուցիչ Ջամել Լիֆային և մնացել առանց մրցանակի։ Սակայն այդ նույն տարում ավստրալիական Սիդնեյ քաղաքում անցկացված աշխարհի առաջնությունում հաղթելով իր բոլոր մրցակիցներին՝ հռչակվել է աշխարհի չեմպիոն և արժանացել ոսկե մեդալի։

Կիրկորովը Բուլղարիայի հավաքականի կազմում մասնակցել է Սեուլի 1988 թվականի և Բարսելոնայի 1992 թվականի ամառային օլիմպիական խաղերին, բայց երկու օլիմպիադայից էլ վերադարձել է առանց մրցանակի։

1993 թվականից նա իր ուժերը փորձել է պրոֆեսիոնալ բռնցքամարտում։ Այստեղ առաջին քսան մենամարտերն իրար հետևից ավարտել է հաղթանակով, բայց քսանմեկերորդում միավորների փոքր տարբերությամբ զիջել է մրցակցին։ Պրոֆեսիոնալ ռինգում նա ընդհանուր առմամբ տարել է 29 հաղթանակ և կրել 27 պարտություն։

Ծանոթագրություններ
------------------

1. ↑  Cytuj | url =  | tytuł = Kirkor Kirkorov | opublikowany = olympedia.org | język = en | data dostępu = 2020-07-01
2. ↑  cytuj| url =  tytuł = 9.European Junior Championships - Copenhagen, Denmark - September 15-21 1986| data dostępu = 2013-09-22| opublikowany = amateur-boxing.strefa.pl| język = en
3. ↑  cytuj| url =  tytuł = 28.European Championships - Athens, Greece - May 29 - June 3 1989| data dostępu = 2013-09-22| opublikowany = amateur-boxing.strefa.pl| język = en
4. ↑  cytuj| url =  tytuł = 5.World Championships - Moscow, Soviet Union - September 17 - October 1 1989| data dostępu = 2013-09-22| opublikowany = amateur-boxing.strefa.pl| język = en
5. ↑  cytuj| url =  tytuł = 29.European Championships - Gothenburg, Sweden - May 7-12 1991| data dostępu = 2013-09-22| opublikowany = amateur-boxing.strefa.pl| język = en
6. ↑  cytuj| url =  tytuł = 6.World Championships - Sydney, Australia - November 15-23 1991| data dostępu = 2013-09-22| opublikowany = amateur-boxing.strefa.pl| język = en
7. ↑  По материалам базы данных *amateur-boxing.strefa.pl*

Մատենագրություն
---------------

* : Wykaz walk zawodowych Kirkorowa, 2020, boxrec.com, անգլերեն
* : Kirkor KIRKOROV, 2013, Sport & Note, անգլերեն

Արտաքին հղումներ
----------------

* Profil bei *BoxRec*
* Website: *amateur-boxing.strefa.pl*
* Киркор Киркоров(անգլ.) — պրոֆեսիոնալ մենամարտերի վիճակագրություն *BoxRec* կայքում։
* Киркор Киркоров – օլիմպիական վիճակագրությունը *Sports-Reference.com* կայքում (անգլ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BoxRec · Sports-Reference.com |
|  |
| Բառարաններ և հանրագիտարաններ | Munzinger |

 |